NaiveNeuron/SloPal huggingface dataset:
Senko, Ján, poslanec NR SR (2015-05-05):
Ďakujem za slovo, pán podpredseda. Vážený pán minister, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona, preto predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Je komplexnou úpravu autorského práva, práv súvisiacich s autorským právom. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady Slovenskej republiky pre hospodárske záležitosti, Výbor Národnej rady pre vzdelávanie, vedu, mládež a šport a Výbor Národnej rady Slovenskej republiky pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republike v prvom čítaní. Vážený pán podpredseda, skončil som. Prosím, otvorte rozpravu.
B. Hradecký, poslanec: (2008-10-24):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona má za cieľ umožnenie širšieho uplatnenia a podpory zahraničnoobchodných operácií slovenských dovozcov a vývozcov prostredníctvom poskytovania finančných a ďalších súvisiacich služieb. Pani predsedajúca, prosím, otvorte rozpravu k uvedenému návrhu zákona.
Jurinová, Erika, podpredsedníčka NR SR (2014-05-30):
Ďakujem pekne. Pán poslanec Lipšic, omylom? Či procedurálny? Nech sa páči, k prerokovaniu, áno? Procedúra.
Zemanová, Anna, poslankyňa NR SR (2023-06-13):
Ďakujem pekne slovo. Karol Galek, ako podpredseda strany si vlastne vystúpil za náš celý poslanecký klub, ale nielen za poslanecký klub, ale za stranu SaS, Saska, kde jednotliví tímlídri pripravili operatívne stanovisko k programovému vyhláseniu vlády a naozaj tvoje vystúpenie bolo aj vďaka mojim kolegom excelentné. Ja by som chcela vlastne ešte aj tak upriamiť pozornosť, že myslím si, že táto verzia, ktorá nám bola doručená, má určite ešte ďalšiu internú verziu, rozpracovanú do detailov, lebo tak to bolo aj na našom výbore, kde obaja ministri, pán minister Chrenko aj pán minister Bíreš, podrobne informovali aj o veciach, ktoré v tom, v textovej časti programového vyhlásenia neboli, a predpokladám, že budeme oboznámení o tých detailoch, ktoré možno my ako ich tam nevidíme, nečítame, ale predpokladám, že tie procesy majú jednotlivé rezorty pripravené, a budem očakávať, že sa o nich dozvieme viacej či už v nejakom písomnom materiáli na stránke jednotlivých rezortov, alebo v nejakých iných príležitostiach, aby sme to programové vyhlásenie vlády vedeli aj lepšie kontrolovať, odpočtovať. Ale ja si myslím, že tak ako je uvedené, naozaj bude mať a môže mať podporu celého poslaneckého klubu SaS-ky, to znamená tých 20 hlasov alebo, respektíve všetkých tých, ktorí budeme prítomní na hlasovaní, pretože toto je jedna tiež z vecí, ktorá ešte nie je celkom jasná, ako to teda s tým hlasovaním bude. Možno pán podpredseda by nás mohol potom informovať, že ako to celé bude procesne, lebo nebolo to celkom jasné, tá informácia o grémiu, z grémia, ktorú podal pán predseda Kollár.
Gašpar, Tibor, podpredseda NR SR (2024-09-17):
Ďakujem. Reagovať bude na faktické pani poslankyňa Stohlová.
Blcháč, Ján, poslanec NR SR (2021-06-30):
Pán Šudík, vy máte niečo proti mne? (Reakcie z pléna.)
Cmorej, Peter, poslanec NR SR (2022-10-04):
No ja som sa už obával, že dneska nebudú roboty. A, Rado, dal si to, tak aj dneska boli roboty. Takže budeme sa pri financovaní dôchodkov spoliehať na to, že zdaníme roboty. Ako prvý na svete. A jasné, všetci budú platiť tú daň u nás, nie niekde inde. A to je náš, to je naša stratégia na to, ako za, ako teda platiť budúce dôchodky. Tak, tak to nám, tak to teda všetkým dôchodcom gratulujem. No budem, budete radi, keď ešte za pár rokov vám budeme mať z čoho tie dôchodky vyplácať. Rovnako, Rado, to je milé, že ty síce veríš, že rodičovský bonus bude mať, bude mať pronatálne, teda pronatálne efekty. To je naozaj veľmi milé, ale tie sa teda aj keby boli, tak by sa teda objavili v našom dôchodkovom systéme najbližšie za nejakých 20 rokov, kedy by tie deti začali, začali prichádzať na pracovný trh a začali by odvádzať, odvádzať nejaké, nejaké odvody, ale už to nepomôže tebe a nepomôže to ani terajším dôchodcom. A teda ešte ti chcem pripomenúť, že oproti tvojej viere, že to bude mať pronatálne efekty, sú štúdie, ktoré hovoria, že to nebude mať pronatálne efekty a naopak, práve mladé rodiny nechcú mať deti, lebo, lebo čím viacej musia platiť do dôchodkového systému, tak tým viacej ich to, tým majú menej v peňaženke a tým je ten, je tá ich vôľa mať deti nižšia. A toto hovoria, toto hovorí veda, toto hovoria výskumy. Ale jasné, ja rozumiem, že vy máte svoju vieru a niečo ako veda, to sú tí tmári, tým veriť netreba.
Žiga, Peter, podpredseda NR SR (2024-01-12):
Ďakujem, pani poslankyňa. Na vaše vystúpenie nie sú faktické poznámky. Chvíľku počkáme, kým sa našej technike podarí dať čas pre vystúpenie ďalšieho v rozprave pána poslanca Grendela. Máte pridelený aj čas, takže nech sa páči, pán poslanec Grendel.
Laššáková, Jana, podpredsedníčka NR SR (2014-03-28):
Pán spravodajca? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslankyne Jany Žitňanskej na vydanie zákona, ktorým sa mení a dopĺňa zákon č. 343/2007 Z. z. o podmienkach evidencie verejného šírenia a uchovávania audiovizuálnych diel, multimediálnych diel a zvukových záznamov, umeleckých výkonov a o zmene a doplnení niektorých zákonov v znení neskorších predpisov. Návrh zákona je uverejnený ako tlač 888. Návrh na jeho pridelenie na prerokovanie výborom je v rozhodnutí č. 886. Opäť dávam slovo pani poslankyni Jane Žitňanskej, aby návrh zákona uviedla. Nech sa páči, pani poslankyňa. [Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) v znení neskorších predpisov , tlač 888.]
Bugár, Béla, podpredseda NR SR (2017-09-12):
Na vystúpenie pani poslankyne dve poslankyne sa hlásia s faktickou. Pani poslankyňa Gaborčáková, nech sa páči.
Ďuriš Nicholsonová, Lucia, podpredsedníčka NR SR (2017-06-21):
Pán poslanec Marosz.
Kollár, Boris, predseda NR SR (2021-12-07):
Prosím, prezentujme sa a hlasujeme. (Hlasovanie.) Prítomných 144 poslancov, za 143, proti žiadny, zdržal sa 1. Konštatujem, že sme schválili vládny návrh novely zákona č. 213/2019 Z. z. o odplatách a poskytovaní príspevku v civilnom letectve. Teraz budeme hlasovať v druhom čítaní o vládnom návrhu zákona, ktorým sa mení zákon č. 91/2010 Z. z. o podpore cestovného ruchu, ktorý prerokúvame v skrátenom legislatívnom konaní, tlač 803. Dávam slovo spoločnému spravodajcovi z výboru pre hospodárske záležitosti poslancovi Ľubošovi Krajčírovi, aby hlasovanie uviedol. Nech sa páči, máte slovo, pán poslanec. (Hlasovanie o vládnom návrhu zákona, ktorým sa mení zákon č. 91/2010 Z. z. o podpore cestovného ruchu v znení neskorších predpisov , tlač 803.)
Bugár, Béla, podpredseda NR SR (2019-06-21):
Pán poslanec Ivan, môžte reagovať.
Jurinová, Erika, podpredsedníčka NR SR (2015-01-27):
Dávam slovo pánovi poslancovi Róbertovi Madejovi. Nech sa páči.
Medvecký, Andrej, poslanec NR SR (2020-04-24):
Ďakujem za slovo. Tak v prvom rade by som chcel Milanovi poďakovať za slová, ktoré povedal. Bola to čistá pravda. A koalícia jediné, čo dokázala, zdvihnúť si tie mikrofóny, pretože na to sa nejako normálne reagovať nedá. Na to nemáte argumenty. To je presne to isté ako vaše programové vyhlásenie vlády, prázdne slová a prázdne frázy a týmito vašimi zdvihnutými mikrofónmi ste dokázali len jednu vec, že vy reálne neviete na nič normálne reagovať. A fakt ďakujem za slová, ktoré povedal Milan. Povedal to veľmi dobre a som zvedavý, čo koalícia spraví s pani ministerkou Milanovou za tie jej slová, pretože verím, kebyže to spraví hocijaký iný minister a oni sú v opozícii, už by tu váš dvorný šašo bol s nejakým transparentom a ukazoval by tu kadejaké hlúposti. Ďakujem.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 121, proti nikto, zdržalo sa 14. Konštatujem, že sme tento návrh schválili. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady (tlač 683), bod 49 schváleného programu. Dávam slovo spravodajcovi z ústavnoprávneho výboru poslancovi Ondrejovi Dostálovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 683.)
Zmajkovičová, Renáta, podpredsedníčka NR SR (2013-01-31):
S reakciou pán poslanec Kaník.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 129 poslancov, za 121, proti nikto, zdržali sa 8, hlasovali všetci prítomní. Konštatujem, že sme návrh schválili. Ďalej budeme hlasovať o bode 4 schváleného programu, ktorým je prvé čítanie o vládnom návrhu zákona, ktorým sa mení a dopĺňa Colný zákon, tlač 436. Prosím spravodajcu z výboru pre financie a rozpočet pána poslanca Milana Kuriaka, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 436.)
Bugár, Béla, podpredseda NR SR (2018-02-01):
1 a 7, nech sa páči, hlasujme.
Mezenská, Helena, poslankyňa NR SR (2012-12-14):
Pán poslanec Lipšic, úprimne povedané, teším sa z toho, že ste. Som rada, že ste k tomuto zákonu vystúpili a že ste nám otvorili oči. To, ako konáte, to je ten spôsob, ktorý ja považujem za to, ako sa vysporiadať s Gorilou. Ja neviem, ešte koľko slov (potlesk), ešte neviem, koľko slov, koľko argumentov, koľko expresívnych, ale aj vážne myslených výziev je potrebných, aby ste sa prebudili. Aby ste takto sporný zákon stiahli a očistili. Očistili do tej podoby, v ktorej si zaslúži byť.
Borec, Tomáš, minister spravodlivosti SR (2013-06-20):
Ďakujem veľmi pekne, pani predsedajúca. Vážené panie poslankyne, vážení páni poslanci, z poverenia vlády Slovenskej republiky predkladám na dnešné rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 121/2011 Z. z. o zrušení Protidrogového fondu v znení zákona č. 287/2012 Z. z. Protidrogový fond bol zrušený zákonom č. 121/2011 Z. z. o zrušení Protidrogového fondu k 1. máju 2011. Zároveň k tomuto dátumu vstúpil do likvidácie. V priebehu likvidácie samotnej však bolo zistené, že fond je predĺžený a likvidátor by mal podať návrh na vyhlásenie konkurzu na Protidrogový fond v likvidácii. Uvedený zákon však ustanovením § 1 ods. 3 výslovne uvádza, že ustanovenia zákona č. 7/2055 Z. z. o konkurze a reštrukturalizácii a o zmene a doplnení niektorých ďalších zákonov v znení neskorších predpisov sa nepoužijú. Na výmaz z Obchodného registra je potrebný súhlas správcu dane, ktorý správca dane vydá, ak voči daňovému subjektu nemá žiadnu daňovú pohľadávku. Keďže voči Protidrogovému fondu registruje určité daňové nedoplatky, nie je príslušný daňový úrad oprávnený udeliť súhlas s návrhom na výmaz z Obchodného registra. Protidrogový fond je tak v situácii, kedy nie je možný jeho zánik ani likvidácia a výmaz z Obchodného registra ani prostredníctvom konkurzného konania. Riešením vzniknutej situácie je zmena zákona o zrušení Protidrogového fondu, ktorou sa umožní použitie ustanovení zákona o konkurze a reštrukturalizácii, teda vyhlásenie konkurzu, následné zastavenie konkurzného konania pre nedostatok majetku a výmaz Protidrogového fondu z Obchodného registra. Prijatie zákona predpokladá minimálny vplyv na verejné financie. Náklady spojené s odmenou a výdavkami predbežného správcu budú uhradené z rozpočtovej kapitoly Úradu vlády Slovenskej republiky. Vážená pani predsedajúca, vážené panie poslankyne, poslanci, dovoľte mi, aby som vás požiadal o podporu predloženého vládneho návrhu zákona. Ďakujem, skončil som.
V. Veteška, podpredseda NR SR: (2007-02-01):
Prepáčte, pán poslanec, pokračujte.
Bagačka, Michal, poslanec NR SR (2013-11-27):
Ďakujem pekne za slovo. V rozprave vystúpil pán poslanec Kolesík, ktorý podal jeden pozmeňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 7, 9 až 16, 18, 20 až 31 spoločne s odporúčaním schváliť.
A. Belousovová, podpredsedníčka NR SR: (2009-04-23):
Chcem sa opýtať pána navrhovateľa, či chce k nej zaujať stanovisko. Nech sa páči.
Zmajkovičová, Renáta, podpredsedníčka NR SR (2012-06-28):
Pán poslanec Droba, prepáčte.
Svrček, Miloš, poslanec NR SR (2023-03-22):
Ďakujem za slovo. Niektorí kolegovia ma už predbehli, ale ja som tiež zdvíhal obočie nad tým, že čo ste tu, pán poslanec, rozprával, že prichádza sa s takouto poslaneckou novelou. Ja si veľmi dobre pamätám aj okrem týchto návrhov, ktoré sa tu riešili, čo rozprávali kolegovia, však ty si bol iniciátorom zmien zákona o verejnom obstarávaní, zákona o energetike, zákonov, ktorými sa mali upravovať dane alebo poplatky od rúry, s kolegami si tu prichádzal s návrhmi, ktoré mali dopad desiatky, stovky miliónov eur na štátny rozpočet. A ty mne vytýkaš, že ja prichádzam s touto novelou? Vieš prečo prichádzam s touto novelou? Pretože váš premiér a váš minister životného prostredia dlhé mesiace blokovali túto úpravu. Tento návrh bol dlhé mesiace pripravovaný a bol pripravený aj na vládu, aby podpredseda vlády prišiel s týmto návrhom ako vládnym návrhom a vy ste to blokovali. Tak preto sa prichádza s touto poslaneckou novelou. A čo sa týka toho, že chceš dávať návrh na stiahnutie, no vieš, keby ty si zahlasoval za takýto návrh, až vtedy by som zdvihol obočie, že niečo tu nie je v poriadku. Ďakujem.
Hrnčiar, Andrej, podpredseda NR SR (2019-12-03):
Pán poslanec Heger.
Ľupták, Pavel, poslanec NR SR (2024-02-13):
Vážený pán predsedajúci, pani poslankyne, páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali za prvé Výbor Národnej rady pre financie a rozpočet, ďalej Ústavnoprávny výbor Národnej rady Slovenskej republiky a nakoniec Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
M. Číž, podpredseda NR SR: (2009-04-21):
Otváram všeobecnú rozpravu. Písomne sa do rozpravy prihlásil pán poslanec Daniel Lipšic. Takže teraz má slovo.
Pellegrini, Peter, predseda NR SR (2015-06-23):
Prezentujme sa a hlasujme o návrhu pána spravodajcu prerokovať vládny návrh zákona v druhom čítaní. (Hlasovanie.) Prítomných 135 poslancov, za hlasovalo 125 poslancov, zdržalo sa 8, nehlasovali 2. Návrh sme schválili.
Figeľ, Ján, podpredseda NR SR (2015-06-24):
Ďakujem pekne. Teraz nasleduje vystúpenie Františka Šebeja. Pán kolega, máte slovo.
Kolesík, Andrej, poslanec NR SR (2014-03-18):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie týmto výborom: ústavnoprávnemu výboru a výboru pre hospodárske záležitosti; a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti; a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní.
Glváč, Martin, podpredseda NR SR (2017-05-17):
Ďakujem. Vyhlasujem všeobecnú rozpravu za skončenú. Pani navrhovateľka, chcete za...? Nech sa páči.
Gašpar, Tibor, podpredseda NR SR (2024-09-10):
Ďakujem pánovi poslancovi za jeho vystúpenie. S faktickou poznámkou sa prihlásil jeden pán poslanec. Pán poslanec Šimko, nech sa páči, máte slovo.
Kažimír, Peter, minister financií SR (2016-10-12):
Dobre, ja budem bezprostredne reagovať v podstate na výtku pána poslanca Beblavého, ale aj pani Pfundtner v podstate prišla s podobnou vecou. Musím priznať, že ja sám som prekvapený, pretože som vedel o tejto podmienke, ale v súvislosti ako o ďalšej možnosti. To znamená, že nie ako podmienkou, ako podmienka pre to, aby mohlo, mohla byť spustená petícia a následne zakázané VZN, ale ako paralelná možná súčasť, ako ďalší spôsob v podstate ukončenia činnosti. Takže budeme si to musieť vysvetliť. Ako toto nie je oblasť, tak jak ste, pán poslanec, dobre povedali, kde sa ja cítim, cítim doma. Mám informáciu zhora od svojich kolegov, zhora z balkóna mám na mysli (rečník sa smeje), že to bola požiadavka ZMOS-u. Podľa ZMOS má byť petícia naviazaná na narušenie verejného poriadku. Samotné tvrdenie o narušení poriadku spôsobuje právnu neistotu a problémy bla-bla-bla, pričom aj obec by mala mať možnosť na základe relevantných údajov prešetriť, či skutočne dochádza na jej území v súvislosti s hazardnými hrami k narušeniu verejného poriadku. Takto, summa summarum, máme prvé čítanie, toto je zákon, ktorý samozrejme má svoj fiškálny dopad, a ten si dovolím postrážiť, ak mi dovolíte, lebo to je akosi moja vec, všetko ostatné je otvorené. Takže deje sa presne to, čo sa diať má, aj tento zákon naozaj prešiel aj medzirezortným pripomienkovým konaním, o tom niet pochýb. Chcem len povedať, že všetko je dovolené z pohľadu, z pohľadu návrhov, ktoré sú proste na stole, zvážime ich. Tak ako pán poslanec Beblavý pripomína, v roku 2012, ja som sa naozaj po skúsenosti z roku 2012, vtedy som bol úplný zelenáč-minister, bol som tu šesť dní a bol to teda nepríjemný zážitok, pretože som ani nebol pripravený na to, čo tu môžem zažiť z tohto pohľadu, lebo je to veľmi populárna a populistická záležitosť. Ja sa nechcem nikoho dotýkať, je to vážna vec s vážnymi negatívnymi externalitami, prepáčte, ale súhlasím aj s tým a ja som zástanca toho, že nevieme zachrániť toho, kto zachránený nechce byť, hej, takže nie som v tomto. Zatiaľ je to legálne podnikanie, áno? Gambling je zatiaľ legálne podnikanie. Ak sa väčšina spoločnosti rozhodne o tom, že to nebude legálne podnikanie, tak sa proste zo zákona zakáže. To, na čom teraz pracujeme, je regulácia a rozhodnutie plebiscitom alebo verejným rozhodnutím, verejným hlasovaním občanov o tom, aby v ich, na ich území takáto, takéto podnikanie nebolo možné. Odpustím si teraz vzájomné ataky, ktoré už som teda pocítil aj pri predchádzajúcom vystúpení, chcem len povedať, že pozrime sa na to, čo je pôvod tohto, tohto opatrenia, či naozaj prišiel zo ZMOS-u, akým spôsobom sa dostal do návrhu a či je ten návrh naozaj tak vysvetľovaný a právne platný, ako ho vysvetľujete, či už pani Pfundtner alebo pán poslanec Beblavý. Dopredu ale hovorím, že nedovolím sprísnenie. To znamená, že ak je to tak interpretované, ako hovoríte, tak v druhom čítaní prikročíme k zmenám. Ďakujem.
Brocka, Július, poslanec NR SR (2011-07-11):
Chcem zareagovať na tú časť vystúpenia, kde pán poslanec Kolesík sa venoval výpovednej dobe. Kritizoval vládnu predlohu, ktorá ohrozuje na trhu práce stabilné zamestnanie mladých ľudí. Chcem mu pripomenúť, že v spoločnej správe v bode 7 je iný návrh gestorského výboru, pre sociálne veci, ktorý upravuje tento problém tak, aby mladých ľudí neohrozoval, to znamená tak, ako si to aj vy želáte. To znamená, inými slovami, výpovedná doba sa v Zákonníku práce prijatím tohto pozmeňujúceho návrhu gestorského výboru vlastne nezmení, bude to tak ako doteraz. Tí zamestnanci, ktorí pracujú u zamestnávateľa kratšie ako päť rokov, tak budú mať výpovednú dobu dva mesiace. A každý iný zamestnanec ju bude mať tri mesiace. Čiže stačí podporiť zo spoločnej správy bod 7 a v tejto veci to bude tak, ako si to želáte.
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, budeme hlasovať o bodoch 1, 2, 3, 4, 7 z pozmeňujúcich návrhov pána poslanca Mesiarika. Hlasujeme. (Hlasovanie.) Prítomných je 130 poslancov, za 50, proti 33, zdržalo sa 44, nehlasovali 3. Tieto návrhy pána poslanca Mesiarika sme neschválili.
Čepček, Martin, poslanec NR SR (2020-03-20):
Sľubujem. (Potlesk.)
V. Palko, minister vnútra SR: (2003-02-25):
Vážený pán predseda, vážené panie poslankyne, vážení páni poslanci, dovoľujem si vás požiadať, aby ste postúpili návrh zákona do ďalšieho legislatívneho konania, čím sa vytvorí aj predpoklad na dosiahnutie úplnej kompatibility nášho právneho poriadku s právom Európskej únie v tejto oblasti. Ďakujem za pozornosť.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 136, za 15, proti 48, zdržalo sa 73 poslancov. Bod 37 nebol schválený. Ďalej.
Paška, Pavol, predseda NR SR (2014-01-30):
Je to návrh procedurálny, aby sme hlasovali, by sme naraz o 17.00 hlasovali. Takže je to návrh. Dobre, pýtam sa, je všeobecný súhlas, aby sme postupovali týmto spôsobom? (Nesúhlasná reakcia pléna.) Nie, dobre. Takže poprosím všetkých, aby zaujali miesto. Dávam návrh, aby sme ukončili 30. schôdzu hlasovaním o navrhnutých uzneseniach o 17.00 hodine. (Hlasovanie.) 116 prítomných, 73 za, 23 proti, 17 sa zdržalo, 3 nehlasovali. Návrh sme schválili. Vyhlasujem prestávku do 17.00 hodiny. (Prestávka.) (Po prestávke.)
Glváč, Martin, podpredseda NR SR (2017-02-09):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do 12.00 hod. 20 otázok na predsedu vlády a 73 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Petra Pellegriniho, ktorého prosím, aby oznámil, kto z členov vlády bude odpovedať na otázky za neprítomných členov vlády.
Kočiš, Eduard, poslanec NR SR (2021-05-14):
Veľmi pekne ďakujem za slovo, pán podpredseda. (Zaznenie gongu.) Pán predseda Kollár, naozaj máte pravdu, že pani ministerke „spravodlivosti“ ide naozaj viac o zmenu súdnej mapy a odstránenie nepohodlných sudcov, ako o zmenu Trestného poriadku a o odstránenie príkory a neprimeranosti kolúznej väzby. To je, pani ministerka, holý fakt. Žiadna vaša obhajoba na vašu osobu z koaličných radov niektorých poslancov, že ste ako štátna tajomníčka nemohli spraviť nič, neobstojí. Ako štátna tajomníčka ste mali určité kompetencie a na základe týchto vašich kompetencií ste už v vo vláde Roberta Fica, kedy ste boli štátnou tajomníčkou za MOST – HÍD, mohla konať, ale nekonala ste. Teraz ste ministerkou spravodlivosti za stranu ZA ĽUDÍ alebo Bez ľudí, a nekonáte. Nekonáte už viac ako rok. Kolegyňa Hajšelová príde so zmenou lehôt v trestnom konaní a vy nás tu idete moralizovať, idete nás poúčať a jednoducho staviate parlament do pozoru nejakej zlej inštitúcie, ktorá chce zo dňa na deň prepustiť všetkých kriminálnikov bez nejakého rozdielu. Ale to vôbec nie je pravda! V tomto návrhu zákona ide naozaj iba o skrátenie lehôt. Ak ste chcela skracovať lehoty v rámci ministerstva spravodlivosti, prečo ste neprišla na pôdu parlamentu a nepredniesla adekvátny návrh zákona? Sme v prvom čítaní, príďte s adekvátnymi, ja neviem, pripomienkami prostredníctvom svojich poslancov a môžme sa o tom baviť. Tu naozaj nejde o Pčolinského, o Jankovskú, o nikoho iného. Tu nejde o osoby a ani o obsadenie. Tu ide o obyčajnú ľudskú slušnosť, pani ministerka.
Pellegrini, Peter, predseda NR SR (2015-10-30):
V čom ste nadobudli takýto pocit, pán Lipšic, že sa tak deje?
M. Hort, podpredseda NR SR: (2008-02-05):
Prerušujem rokovanie o tomto bode programu a hlasovať, tak ako to tu bolo povedané aj z úst predsedu Národnej rady, budeme o 17.00 hodine. Teraz budeme pokračovať v prerušenej rozprave o správe o priebehu privatizácie Slovenského plynárenského priemyslu, a. s. , ktorú sme dostali ako tlač 529. Prosím pána ministra hospodárstva Ľubomíra Jahnátka, aby zaujal miesto určené pre navrhovateľov, a súčasne aj pána spoločného spravodajcu z výboru pre hospodársku politiku pána poslanca Pavla Pavlisa, aby zaujal miesto pre spravodajcu. Dávam slovo ďalšiemu v poradí ústne prihlásených rečníkov pánovi poslancovi Jánovi Kvorkovi a pripraví sa pani poslankyňa Katarína Cibulková. Chcem iba pre všetkých ostatných konštatovať, že na záver rokovania v piatok stratili poradie v rozprave pán poslanec Lipšic, pani poslankyňa Oľga Nachtmannová, pán poslanec Jozef Burian a pán poslanec Pavol Frešo, ktorí po dobehnutí všetkých riadne prihlásených ústne budú môcť využiť možnosť vystúpiť v rozprave po poslednom riadne prihlásenom, ktorým je pán Vladimír Mečiar. Takže pán poslanec Kvorka má teraz slovo. Nech sa páči.
Susko, Boris, poslanec NR SR (2020-12-03):
Ďakujem pekne za slovo, vážený pán predsedajúci. Vážený pán poslanec Petrák, ja by som sa chcel prihovoriť za váš návrh a podporiť ho a odôvodniť to tým, že treba rozlišovať naozaj medzi funkčným miestom profesora, kde ako jednou z podmienok na to, aby mohol byť niekto vymenovaný do funkčného miesta profesora, je, aby získal vedecko-pedagogickú hodnosť profesora. A získanie vedecko-pedagogickej hodnosti profesora na základe celého procesu a obhajoby pred vedeckou radou je potom samotné ceremoniálne vymenovanie pani prezidentkou. Len keď hovoríme o, teraz tá formulácia, ktorá je navrhnutá v pozmeňovacom návrhu, ktorý je v spoločnej správe v bode 1, hovorí, že pani prezidentka, že sa menia slová „vymenúva vysokoškolských profesorov“ nahrádzajú slovami „vymenúva a odvoláva vysokoškolských profesorov“. Len tá formulácia nie je správna a je zavádzajúca, pretože pani prezidentka nemôže odvolať profesora, ona ho neodvoláva z funkčného miesta profesora. Ak teda mu bude odňatý titul, tak mu bude odňatý, ale on nebude, nemôže ho, pani prezidentka ho nemenuje do funkčného miesta, ona vymenúva ho ako do vedecko-pedagogickej hodnosti. A z tejto hodnosti ho nemôže odvolať, keď sa tým, že sa odníme ten titul, tak sa mu odníme vedecko-pedagogická hodnosť podľa zákona, ale to nie je odvolanie z funkcie, lebo to nie je funkcia. Čiže z tohto pohľadu ja považujem za nesprávne, nesprávnu tú formuláciu vôbec, ktorá je navrhnutá v tomto pozmeňovacom návrhu. Ďakujem.
Bugár, Béla, podpredseda NR SR (2017-12-06):
Pán poslanec Kvorka.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 134 poslancov, za 50, proti 39, zdržalo sa 45. Návrh sme neschválili.
Leščáková, Viera, poslankyňa NR SR (2020-11-24):
Vážené panie poslankyne, vážení páni poslanci, vážený pán minister, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania vládneho návrhu zákona. Národná rada Slovenskej republiky uznesením z 3. novembra 2020 č. 371 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali vládny návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 147 zo 16. novembra 2020, Výbor Národnej rady Slovenskej republiky pre financie a rozpočet v uznesení č. 103 z 19. novembra 2020 a Výbor Národnej rady Slovenskej republiky pre vzdelávanie, vedu, mládež a šport v uznesení č. 49 z 19. novembra 2020 zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 5 spoločne s odporúčaním ich schváliť. Gestorský výbor odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto správe. Spoločná správa bola schválená uznesením Výboru Národnej rady Slovenskej republiky pre vzdelávanie, vedu, mládež a šport, gestorský výbor, z 24. novembra 2020 pod č. 58. Týmto uznesením ma výbor zároveň poveril ako spoločnú spravodajkyňu, aby na, aby som na schôdzi Národnej rady Slovenskej republiky informovala o výsledku rokovania výborov, o stanovisku a návrhu gestorského výboru. Ďakujem, skončila som. Otvorte, prosím, rozpravu.
Kéry, Marián, poslanec NR SR (2014-11-09):
Pán poslanec Kaník, pozorne som si vypočul váš obsiahly príspevok a zdá sa mi, že ste sa asi inšpirovali reláciou Krížom-krážom, tá totiž najlepšie vystihuje štýl vášho obsiahleho vystúpenia, alebo iná paralela má napadá. Kedysi som sa v školských laviciach učil, že veľkou ozdobou Uhorska bol polyhistor Matej Bel. No zdá sa mi, že vy ste taký novodobý polyhistor v radoch SDKÚ. Myslel som, že ste odborník na sociálnu problematiku. Po vystúpení pána Mikuláša Dzurindu zo strany SDKÚ zrazu začínate byť expert na zahraničnú politiku. A pri každej príležitosti neváhate kopnúť si do Ruskej federácie, o čom sme sa presvedčili aj v tomto vystúpení, a zrazu ste odborníkom aj na zdravotníctvo, klobúk dolu. Hovorili ste o tom, že keď ste sa stali ministrom, tak nezamestnanosť bola 20-percentná a išla dolu. No a čo mala ísť hore, keď bola 20-percentná? Tak asi je to prirodzené, že išla vtedy dolu. Futbalový tréner keď príde do mužstva, ktoré je na poslednom mieste, tak už asi horšie jeho mužstvo nemôže byť, môže ísť len smerom hore. A keď ste takí odborníci v SDKÚ a my sem tí zlí, tak vysvetlite mi, prečo sa v preferenciách už dlhšiu dobu vaša strana dostáva na pozíciu 5 % a ešte aj nižšie. Vysvetlite mi to, prosím vás. A ešte jedna odbočka k problematike rýchlostnej cesty R1 Pribina. Ja som z okresu Zlaté Moravce, ja vám garantujem, všetci normálne zmýšľajúci a obyčajní ľudia si veľmi pochvaľujú to, že máme túto cestu. Je tak oveľa menej nehôd na ceste, ktorá sa nazývala cestou smrti. Ďakujem pekne.
Blanár, Juraj, podpredseda NR SR (2022-11-09):
S faktickou poznámkou pán poslanec Kuriak.
Abrhan, Pavol, poslanec NR SR (2014-09-09):
Ďakujem pekne. Ja by som si dovolil doplniť pána poslanca Brocku smerom k pánovi ministrovi. Pán minister, ako sa cítite, keď viete, že vy máte právo na prerokovanie vášho návrhu zákona a sú tu poslanci opozície, ktorí dnes, teraz na tejto schôdzi toto právo im bolo odopreté, odňaté? Nemajú právo, aby ich návrh zákona bol prerokovaný. Vám je to jedno? Vám to neprekáža? Vám to nevadí? Bola tu argumentácia, že tie návrhy súviseli s kampaňou. A keby aj hneď súviseli, je niekde v rokovacom poriadku napísané, že nie je možné v rámci kampane predkladať návrhy zákonov, ktoré s tým súvisia? Ja si myslím, že tento krok vašich kolegov bol urobený veľmi nepremyslene a veľmi zle. A čo sa týka skráteného konania. Pán minister, čo ste robili v máji, v apríli? Veď bolo možné predložiť takýto návrh a nemusel ísť v skrátenom legislatívnom konaní. A poisťovňa mohla mať ešte viac času na prípravu a na zabezpečenie realizácie tohto návrhu zákona. Preto som presvedčený, že nie je jediný dôvod, okrem vašej nečinnosti, prečo musíme tento návrh zákona prerokovávať v skrátenom konaní.
Martvoň, Anton, poslanec NR SR (2012-09-27):
Skôr by som chcel iba poďakovať za výstižnú odpoveď. Ďakujem pekne.
Kazda, Radovan, poslanec NR SR (2022-09-22):
Ďakujem. Táto otázka sa mi nezdá byť celkom zodpovedaná. Tu je naozaj veľmi vážny problém, že bola uvalená povinnosť zaviesť mechanicko-biologickú úpravu pred skládkovaním. Toto sa v žiadnom prípade nestíha, len samotný proces povoľovací trvá niekoľko mesiacov až niekoľko rokov v prípade našej úpravy EIA a ďalších týchto povoľovacích procesov. Takisto niekoľko mesiacov trvá len obstarávanie nejakých služieb v prípade, že ide o nejaký verejný podnik. To znamená, že tuto máme na Slovensku teraz obrovský problém práve s touto, s týmto termínom, ktorý sa žiadnym prípadom, žiadnym spôsobom nepodarí stihnúť, a preto sa mi nezdá teda, že by bola zodpovedaná tá otázka, akým spôsobom sa bude riešiť ten deficit týchto kapacít k stanovenému plánovanému termínu. Ďakujem.
Laššáková, Jana, podpredsedníčka NR SR (2013-09-10):
Vážené panie poslankyne, páni poslanci, pokračujeme v popoludňajšom rokovaní piateho dňa 23. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona o podmienkach výkonu volebného práva (tlač 659). Pán podpredseda vlády a minister vnútra už zaujal svoje miesto určené pre navrhovateľov, aj spravodajca Dušan Bublavý. Pokračuje ďalej v prerušenej ústnej rozprave pán poslanec Viskupič. Nech sa páči, pán poslanec, máte slovo.
Glváč, Martin, podpredseda NR SR (2018-05-17):
Ďalší v rozprave, pán poslanec Fecko, nech sa páči.
Jurinová, Erika, podpredsedníčka NR SR (2014-12-02):
Ďakujem. Pán Švejna, vy ste neboli prihlásený v čase. (Reakcia z pléna.) Nevidela som. Potom budete reagovať, neskôr. Naozaj som nevidela, že by ste sa hlásili. (Reakcia z pléna.) Hlásil sa? (Súhlasná reakcia pléna.) No tak nech sa páči, dávam vám slovo.
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme o pozmeňujúcom návrhu poslanca Vetráka. (Hlasovanie.) Prítomných 121, za 91, proti nikto, zdržalo sa 29, nehlasoval 1. Konštatujem, že tento pozmeňujúci návrh sme schválili. Nech sa páči.
Ďuriš Nicholsonová, Lucia, podpredsedníčka NR SR (2017-03-30):
Pán poslanec Mizík.
Drdul, Dominik, poslanec NR SR (2021-07-23):
Ďakujem veľmi pekne. Ja si dovolím predložiť pozmeňujúci návrh skupiny poslancov. V podstate ide o dva lega... pardon, novelizačné body, ktorých obsahom je v podstate to isté. Ide o to, aby sme vytvorili prostredníctvom posunutia účinnosti novely tohto zákona priestor pre legisvakančnú lehotu a v podstate tým pádom posúvame účinnosť z 1. augusta na 15. augusta. Dovoľte, aby som pristúpil k prečítaniu pozmeňujúceho a doplňujúceho návrhu. Takže pozmeňujúci a doplňujúci návrh poslancov Národnej rady Slovenskej republiky Milana Vetráka, Ondreja Dostála, Juraja Šeligu a Dominika Drdula k vládnemu návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov (tlač 562). 1. V čl. I v bode 24 v § 567r v nadpise sa slová „1. augusta“ nahrádzajú slovami „15. augusta“ a v texte sa slová „k 1. augustu“ nahrádzajú slovami „k 15. augustu“. Slová „1. augusta“ sa nahrádzajú slovami „15. augusta“, slová „31. augusta“ sa nahrádzajú slovami „14. septembra“ a slová „7. augusta“ sa nahrádzajú slovami „21. augusta“. 2. V čl. II sa slová „1. augusta“ nahrádzajú slovami „15. augusta“. Ďakujem veľmi pekne, skončil som.
Dostál, Ondrej, poslanec NR SR (2010-12-09):
Dajte, prosím, hlasovať o pozmeňujúcom návrhu pána poslanca Kalista.
Brocka, Július, poslanec NR SR (2015-12-08):
Ďakujem pekne. Pán predseda, ja mám procedurálny návrh, aby sme teraz prerušili rokovanie na ten čas, kým bude vo vestibule program hostí z Krakovian, pretože ja sa chcem zúčastniť aj toho programu a zároveň chcem byť aj na rozprave.
Poliačik, Martin, poslanec NR SR (2015-09-16):
Pán premiér, moji kolegovia to hovorili jemnejšie, ja to poviem, ako to podľa mňa je. V tých číslach, čo sa týka 90 % utečencov, jednoducho klamete. Vysoký komisár OSN pre utečencov niekoľkokrát povedal, že tie čísla ľudí v týchto vlnách migrantov, ktorí majú nárok na azyl, sa pohybujú nad 80 percent. Je nemožné, aj keby sa sekol s nejakou štatistickou odchýlkou, aby sa to dalo stiahnuť až na 10 %, a to je autorita, ktorá v tejto otázke zrejme nie je spochybniteľná. Ale moja otázka je, na to, aby ste si teda zlepšili vyjednávaciu pozíciu jednak ako Slovensko a jednak ako V4, čo ste dali na stôl? Lebo keď hovoríte o tom, že odmietame kvóty, tam súhlasím, lebo dôsledkom kvót môže byť to, o čom hovoril predo mnou pán kolega Blaha, že narastá extrémizmus v nejakých krajinách a môže aj na Slovensku. Koniec koncov tie pochody, ktoré sme videli v Bratislave, sú dôkazom toho, že nejaká sila sa tu naberá. Ale čo ste dali, pán premiér, na stôl ako ponuku, ako ten dobrovoľný príspevok, o ktorom hovoríte, ako reálne vyjadrenie solidarity, ktorá bola v uznesení vlády vyjadrená, že ju slovenská strana ukáže a bude ňou čeliť tejto migrantskej kríze? Lebo keby sme vedeli, že dajme tomu Slovensko ponúklo 2-tisíc miest na tolerovaný pobyt, ponúklo konkrétny počet zdravotníkov, ktorí by mohli pomôcť Maďarsku, ponúklo spoluprácu s maďarskými a slovenskými mimovládkami na prerozdeľovaní dobrovoľne vyzbieranej pomoci, tak tam by sme vedeli povedať jasne, ten Fico povedal konkrétne veci, ktorými vieme prispieť, a je hlúposť, aby nám sem nanútili niečo iné. Ale kým máme iba vágne vyjadrenie, pán premiér, a kým máme iba viacej kortešačiek ako reálnych riešení, tak jednoducho vašim úprimným úmyslom je veľmi ťažké... (Prerušenie vystúpenia časomerom.)
Hrušovský, Pavol, predseda NR SR (2011-11-30):
Hlasujeme. (Hlasovanie.) 142 prítomných, 78 za návrh, 64 sa zdržalo. Národná rada Slovenskej republiky vládny návrh zákona o príspevku pri narodení dieťaťa schválila. Poprosím pána poslanca Drobu, aby z poverenia zahraničného výboru Národnej rade predložil návrhy hlasovaní k prerokovávanému vládnemu návrhu zákona o vysielaní civilných expertov na výkon práce v aktivitách krízového manažmentu mimo územia Slovenskej republiky. Návrh prerokovávame ako tlač 491. Poprosím vás, pán spoločný spravodajca, o návrhy. Prosím o kľud v rokovacej sále. (Hlasovanie o vládnom návrhu zákona o vysielaní civilných expertov na výkon práce v aktivitách krízového manažmentu mimo územia Slovenskej republiky a o zmene a doplnení niektorých zákonov , tlač 491.)
Pellegrini, Peter, predseda NR SR (2015-12-08):
Ďakujem. Pán predseda Duchoň.
Jaurová, Zora, poslankyňa NR SR (2024-06-26):
Ďakujem, pán predsedajúci. Ja by som sa teda naozaj chcela pridať ku kolegovi Dubécimu a k tej debate o tom, čo je tu kultúrne a nekultúrne, že, pán poslanec Farkašovský, toto, čo ste tu teraz predviedli, to je zatiaľ najhoršia legislatívna a politická nekultúra, akú som zažila v tomto parlamente, odkedy tu sedím, lebo to sa tu ešte nestalo. A ja doplním k tým údajom, čo kolegyňa Jurík uviedla, že vy ste dočítali o 18.31 h, to je presne tri hodiny a 31 minút rozpravy do ďalšieho hlasovania, ktoré bude o jedenástej zajtra, hej? Len aby sme vedeli. Ale ja mám na vás zopár otázok, za ktoré som v tejto rozprave krátkej, ale výživnej nedostala odpoveď, a tie otázky sú, že prečo ste podali tento pozmeňovací návrh, čo vás k tomu viedlo? Ako ste sformulovali, tak ako ste ho sformulovali, ako ste ho tu prečítali. Čo je jeho cieľom, ako pomôže tento váš pozmeňovací návrh slovenskej audiovízii a prečo ste zvolili práve túto formu. A hlavne by ma zaujímalo, že vy ste predkladateľom toho pôvodného zákona, o ktorom rokujeme od februára, prečo ste podali tento pozmeňujúci návrh teraz na konci júna, čo sa zmenilo od čias, kedy ste podali ten zákon vo februári a bol iba o rozšírení dozornej komisie o dvoch členov? A na základe akých faktov, akých dôvodov alebo čohokoľvek ste to vlastne teraz predložili? Že toto by sme tu naozaj všetci chceli vedieť, od začiatku sa to pýtame, nedostávame na to odpoveď, ale keď ste už teda konečne prečítali, tak možnože vy nám na to odpoviete. Ďakujem pekne.
Brocka, Július, poslanec NR SR (2015-06-19):
Vážený pán predseda, dámy a páni, dovoľte, aby som predniesol spravodajskú správu ako určený spravodajca výboru Národnej rady pre sociálne veci. Návrh zákona spĺňa náležitosti aj podľa rokovacieho poriadku, aj podľa legislatívnych pravidiel tvorby zákonov v Národnej rade. Po tom, ako moja kolegyňa Monika Gibalová podrobne uviedla obsah tohto návrhu zákona, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015 od prerokovania návrhu zákona v Národnej rade v prvom čítaní. Pán predseda, skončil som, otvorte, prosím, všeobecnú rozpravu.
Dostál, Ondrej, poslanec NR SR (2019-09-18):
Ja tu teda nechcem nejako vystupovať za OĽANO, len teda doplním, že OĽANO nebolo členom vládnej koalície, OĽANO malo štyroch poslancov, ktorí boli na začiatku členmi poslaneckého klubu SaS, potom už len traja, nebolo, nebolo koaličným, koaličným partnerom. No a pokiaľ ide, a pokiaľ ide o toho pána guvernéra Petra Kažimíra, tak ja som rád, že to neberiete ľahkovážne a v tejto časti, v časti jeho odporúčania beriete. Len potom celkom nerozumiem, prečo hovorí, že táto téma si zaslúži viac než politický marketing pár mesiacov pred voľbami, lebo politický marketing, to určite nie je pre opozičných kritikov tohto návrhu. Z toho, že nechceme zvyšovať minimálnu mzdu alebo myslíme si, že je nastavená príliš vysoko, sa zasa nejako príliš veľa politických bodov vytĺcť nedá a navyše, navyše tá rozprava prebieha asi až teraz. Tak len tak budem rozmýšľať, že čo myslel pán bývalý minister financií a bývalý podpredseda strany SMER – sociálna demokracia tými slovami, že táto téma si zaslúži viac než politický marketing pár mesiacov pred voľbami. Ďakujem.
Ďuriš Nicholsonová, Lucia, podpredsedníčka NR SR (2018-11-30):
S reakciou pán poslanec Ivan.
Jurinová, Erika, podpredsedníčka NR SR (2013-02-08):
Pán poslanec Fecko.
P. Hrušovský, podpredseda NR SR: (2001-12-07):
M. Kňažko, minister kultúry SR: Ďakujem za slovo. Naozaj budem veľmi, veľmi stručný a – znovu opakujem – nebudem reagovať na veci, ktoré nesúvisia s vecnou diskusiou...
Laurenčík, Milan, podpredseda NR SR (2021-05-05):
Ďakujem. Na vaše vystúpenie nie je žiadna faktická poznámka. Teraz dávam slovo ďalšiemu prihlásenému do rozpravy pánovi poslancovi Jánovi Herákovi. Nech sa páči.
Brocka, Július, poslanec NR SR (2010-12-08):
Pán podpredseda, teraz, poprosím, dajte hlasovať o návrhoch zo spoločnej správy 1 až 18 so stanoviskom gestorského výboru schváliť.
Laššáková, Jana, poslankyňa NR SR (2016-11-30):
Ďakujem pekne za slovo. Ja len veľmi stručne. Skonštatujem, že rozprava bola naozaj rozsiahla. Bolo prihlásených 11 písomne poslancov, 12 ústne prihlásených poslancov. A dovoľte mi, aby som ako poverená spravodajkyňa predložila návrh na ďalší postup týkajúci sa hlasovania o predmetnom návrhu rokovacieho poriadku, ktorý pán prezident republiky svojím rozhodnutím z 10. novembra 2016 vrátil Národnej rade na opätovné prerokovanie s tým, aby Národná rada pri opätovnom prerokovaní neprijala zákon ako celok. Keďže v ústavnoprávnom výbore nebol schválený môj návrh, aby sme pri opätovnom prerokovaní schválili zákon vrátený prezidentom republiky v pôvodnom znení, pretože nezískal podporu nadpolovičnej väčšiny všetkých poslancov, a podala som len informáciu o prerokovaní zákona v ústavnoprávnom výbore, navrhnem v rámci ďalšieho postupu, keďže pán prezident vo svojom rozhodnutí neuviedol žiadne pripomienky, aby sme hlasovali o vrátení zákona ako o celku. Ďakujem pekne.
Blanár, Juraj, podpredseda NR SR (2023-02-14):
Ďakujem v krátkosti za predstavenie tohto návrhu zákona za skupinu poslancov. Teraz by som rád udelil slovo pánovi spravodajcovi Jánovi Szőllősovi, ale ako tak vidím, že ho zastúpi pán poslanec Zajačik za gestorský výbor pre pôdohospodárstvo a životné prostredie. Poprosím ho, aby predniesol spravodajskú informáciu k tomuto návrhu zákona. Nech sa páči.
Laššáková, Jana, podpredsedníčka NR SR (2014-07-08):
Ďakujem pekne, pán spravodajca, poprosím vás, zaujmite miesto určené pre spravodajcu. Otváram všeobecnú rozpravu. Do rozpravy som dostala písomné prihlášky dvoch pánov poslancov. Za klub KDH je prihlásený písomne pán poslanec Pavol Zajac a ďalej je do rozpravy písomne prihlásený pán poslanec Miroslav Beblavý. Pán poslanec Zajac, chcem sa opýtať, máte dlhšie? Áno, takže vyhlasujem krátku prestávku do jedenástej hodiny a budeme hlasovať o jedenástej. (Prestávka). (Po prestávke.)
Petrák, Ľubomír, poslanec NR SR (2015-11-26):
Pán predseda, dajte, prosím, hlasovať o druhom pozmeňujúcom návrhu pána poslanca Érseka.
Šefčík, Marek, poslanec NR SR (2020-10-20):
Pán predsedajúci, dajte hlasovať o treťom bode pozmeňujúceho návrhu pani poslankyne Cigánikovej.
Laššáková, Jana, podpredsedníčka NR SR (2014-07-08):
Nech sa páči, pán poslanec Puci.
Hrnko, Anton, poslanec NR SR (2016-06-14):
Ďakujem za udelené slovo, pán predsedajúci. Pán poslanec a možno aj druhí poslanci, ja by som vás chcel trošku poprosiť, aby ste vážili slová, ktoré používate, pretože označiť tieto veci ako podozrivý a podobne, to je síce pekné, ale tu máme priam dôkaz toho, že pravdepodobne jeden z opozičných poslancov navádzal na kriminálne konanie svojho asistenta, a to je už iná vec. To nie je podozrenie, to je tu skutočnosť, ktorá sa stala, takže vážte slová, vážte slová, ktoré používate... (Ruch v sále, reakcie z pléna a prerušenie vystúpenia predsedajúcim.)
Kollár, Boris, predseda NR SR (2021-05-11):
... vy nemáte reagovať na vašeho predrečníka. Ešte raz vás poprosím. Reagujte na vystupujúceho vo faktickej...
Grendel, Gábor, podpredseda NR SR (2021-11-03):
Pán poslanec Radovan Kazda.
Glváč, Martin, podpredseda NR SR (2018-10-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Tak končím možnosť prihlásiť sa. Ale jedine pán navrhovateľ, nech sa páči.
Pčolinský, Peter, podpredseda NR SR (2023-02-16):
Ďakujem pekne. Hnutie SME RODINA zahlasuje za otvorenie mimoriadnej schôdze na skrátenie volebného obdobia v termíne júnovom. A čo sa týka schôdze v súvislosti s migmi, tam sme sa dohodli, že nepodporíme otvorenie schôdze, nakoľko táto otázka je v súčasnosti absolútne bezpredmetná. Žiadne darovanie, žiadne pohyby s migmi sa nechystajú a bez prerokovania riadneho v parlamente vláda jednoducho nemá v tejto chvíli kompetenciu, migy jednoducho nevie posunúť. Ďakujem, páni poslanci.